
A   V   I   Z

asupra proiectului de Lege pentru completarea anexei nr. 1 la Legea nr. 268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, Camera Deputaţilor fiind Cameră decizională (PLx 148/2006).


În conformitate cu prevederile art. 95 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată, spre dezbatere şi avizare cu proiectul de Lege pentru  pentru completarea anexei nr. 1 la Legea nr. 268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, Camera Deputaţilor fiind Cameră decizională.

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat proiectul de lege în şedinţa din 21 martie 2006.


             Proiectul de lege urmăreşte completarea anexei nr. 1 la Legea nr. 268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului. Astfel, se propune amendarea Legii nr. 268/2001 în sensul completării acesteia cu o prevedere care să ateste includerea Societăţii Comerciale Deleni S.A. în Anexa nr. 1 la această lege. Prin această amendare a legii se urmăreşte ca şi Societatea Comerciale Deleni S.A. să beneficieze de înlesniri la plata obligaţiilor datorate bugetului de stat, bugetelor locale şi bugetelor fondurilor speciale, în condiţiile prevăzute de lege. Trebuie menţionat că, această societate ar fi beneficiat de toate aceste înlesniri datorită faptului că îndeplinea condiţiile prevăzute la art. 2, alin. 1 şi 2 din Legea nr. 268/2001(a luat fiinţă prin divizarea Societăţii Comerciale Cotnari S.A., care apare în anexa nr. 1) însă, datorită omiterii înscrierii sale în anexa respectivă acest lucru  nu s-a mai putut realiza.

În urma dezbaterilor, membrii Comisiei pentru politică economică, reformă şi privatizare au hotărât cu unanimitate de voturi ca proiectul de lege să fie aprobat, în forma adoptată de Senat.   

                PREŞEDINTE,


     Mihai Tudose

         SECRETAR






    Vasile Cosmin Nicula

